Ella Toone. Ella Ann Toone (1999-yil 2-sentabrda tugʻilgan) - ingliz futbolchisi, FA WSL "Manchester United" klubi va Angliya terma jamoasida hujumchi sifatida oʻynaydi. U ilk bora "Manchester City" va "Blekbern Rovers" klublarida oʻynagan bundan tashqari Angliyaning 17 yoshgacha, 19 yoshgacha, 21 yoshgacha hamda terma jamoalarida oʻynagan. Jamoalardagi faoliyati. Manchester City. Toone 2016-yilning yozida "Blekbern Rovers" dan "Manchester City" ga kelib qoʻshilgan, u avvalroq Manchester Unitedning yoshlar jamoasida olti yil toʻp surgan. U Milliy ligada Blekbern bilan ikki tomonlama roʻyxatdan oʻtish shartlari bilan oʻynashni davom ettirdi. 2016-yilning iyul oyida u "Manchester City"dagi debyutini Qitʼa kubogida "Aston Villa" ga qarshi oʻyinda (8:0) zaxiradan maydonga tushib oʻtkazdi. U 2018-yil may oyida FA tomonidan "Yilning eng yaxshi yosh oʻyinchisi" nominatsiyasiga toʻrt kishi bilan bir qatorda nomzod boʻldi, natijada bu mukofot Bet Midga nasib qildi. Manchester United. 2018-yil iyul oyida Toone 2018-19-yilgi mavsumda Angliya ayollar chempionatidagi "Manchester Yunayted" jamoasiga qoʻshildi, bu klubda yoshlar darajasida oʻynab, kattalar safiga qaytgan yetti nafar futbolchidan biri boʻldi U 19-avgust kuni "Liverpul" ga qarshi Liga kubogidagi 1:0 hisobida gʻalaba qozonilgan oʻyinning ikkinchi boʻlimida Molli Grinning oʻrniga maydonga tushib "Manchester United" safida debyut uchrashuvini oʻtkazgan. 9-sentabr kuni u ligadagi debyutida "United"ning 2018-19-yilgi mavsumdagi birinchi oʻyinida "Aston Villa" mehmoni boʻlib, 12:0 hisobida gʻalaba qozonishgan. U 2019-yil fevral oyining ayollar oʻrtasidagi Angliya chempionatida oyning eng yaxshi futbolchisi deb topildi, u "United"ning ikki liga oʻyinida beshta gol urdi va shulardan toʻrttasini 13-fevral kuni "Lester City" darvozasiga kiritdi. 2019-20-yilgi mavsumda Toone Liga kubogi guruh bosqichi oʻyinida beshta gol urdi. Bundan tashqari "United" tarkibida 2019-yil 21-noyabrda "Lester City"ni 11:1 hisobida magʻlub etib, oʻtgan mavsumda Jessika Sigsvort oʻrnatgan klub rekordini takrorladi. 2020-21-yilgi mavsum oldidan Toone yangi ikki yillik shartnoma imzoladi. Toone mavsumni barcha musobaqalarda 10 ta gol bilan "United"ning eng yaxshi toʻpurari sifatida yakunladi. 2021-yilning 20-noyabrida Toone 2025-yilning iyunigacha yangi shartnoma imzoladi. Xalqaro karyera. Yoshlar jamoasi. Tune 2016-yilda Iordaniyada boʻlib oʻtgan FIFA U-17 ayollar oʻrtasidagi Jahon chempionatida Angliya safida oʻynadi. 2017-yilning 17-oktabr kuni Toone 19 yoshgacha boʻlgan ayollar oʻrtasidagi UEFA chempionati saralash bosqichi doirasida Qozogʻistonga qarshi oʻyinda maydonga tushdi va 9:0 hisobida qozonilgan gʻalabali uchrashuvda ikkita gol urdi. Angliya saralash bosqichida 5 ochko toʻpladi, bu natija bilan Angliya elit-raundda Germaniyadan keyin ikkinchi oʻrinni egallagan. 2018-yil iyun oyida Toone FIFA U20 ayollar oʻrtasidagi Jahon chempionatiga Angliyaning 20 yoshgacha boʻlgan terma jamoasitarkibiga nomzod boʻlgan 35 oʻyinchidan biri edi, biroq jarohati tufayli musobaqda qatnasha olmadi. Kattalar jamoasi. 2020-yil sentabr oyida Toone Sent-Jorjdagi 30 oʻyinchidan iborat yigʻin doirasida oʻzining birinchi kattalar terma jamoasiga chaqiruv oldi. U terma jamoadagi debyutini 2021-yil 23-fevralda ikkinchi taymda zaxiradan maydonga tushdi va Shimoliy Irlandiyaga qarshi oʻrtoqlik uchrashuvida (6:0) penaltini aniq amalga oshirdi.U 2021-yil 26-oktabr kuni 2023-yilgi ayollar oʻrtasidagi Jahon chempionati saralash bosqichi doirasida Latviyaga qarshi oʻyinda xet-trik qayd etgan. 2022-yil iyun oyida Toone UEFA ayollar oʻrtasidagi Yevro-2022 uchun terma jamoa roʻyhatiga kiritildi. Buyuk Britaniya Olimpiadasi. 2021-yil may oyida Toone Tokio-2020 Olimpiadasining kechiktirilgan toʻrtta zaxira oʻyinchisidan biri sifatida Buyuk Britaniya jamoasi tarkibiga kiritildi. U 2021-yil iyun oyida ingliz futbolchilari uchun oʻtkazilgan Olimpiya oʻyinlaridan oldingi yigʻinni COVID-19 aniqlanganligi tufayli tark etishga majbur boʻldi. 2021-yilning 1-iyulida XOQ va FIFAning tasdiqlagan roʻyxatlar 18 tadan 22 taga kengaytiriladi, ya’ni toʻrtta zaxira oʻyinchi oʻyin kuni boʻlib oʻtadigan tarkibga kirishi mumkin boʻldi. Toone Chiliga qarshi guruhdagi dastlabki oʻyinda zaxira oʻrindigʻida qldirilidi 2:0 hisobidagi gʻalabaga erishilgan uchrashuvning soʻngi daqiqalarida zaxiradan maydonga tushdi. Shaxsiy hayoti. Tyldesley shahrida tugʻilgan Toone Fred Longworth oʻrta maktabida oʻqigan. Oʻrta maktabni tugatgandan soʻng, "Manchester United"da oʻynab, Kechki vaqtda Uigan va Ley kollejida BTEC Level 3 kengaytirilgan sport fanlari kursiga oʻqishni davom ettirgan. Tune "Manchester United"ning bolalikdan muxlisi, Crishtiano Ronaldo esa uning sevimli futbolchilaridan biri.